dh-unibe/image-text_koenigsfelden-charters-post-1500 huggingface dataset:
Ich, Margrett Lyssin̄ von Veldkilch, thuͦn kundt ✳ unnd zuͦ wûszēn allermaͤncklichenn, als ich dann ussz sundernn ursachenn, mich darzuͦ bewegend, ✳ inn den wyllenn komēn bin, ✳ mich von dem gottshusz Kùngsfelld₎ zefuͦgenn ✳ unnd den
waͤlltlichenn stàtt anzuͦnaͤmēn. ✳ dàhàr begeben, ✳ das mitt mir des guͦttshalb, ✳ so ich an barem gellt, ✳ kleyder ✳ unnd
cleinottern̄, ouch inn lybdings wysz ✳ inn soͤlich gottshusz gebràchtt, ✳ soͤlicher gestallt verkomēn ist, ✳ das mich woll beuͤ̄gt. ✳
hàrumb mich dàrgegenn schuldigenn pflichtten nàch zuͦ erzoͤugenn, ✳ so sag ✳ unnd làszēn ich ✳ das obbemelldt gottshusz, ✳ ouch
des castenvoͤgt, verwalltter ✳ unnd innhaber ✳ unnd dero nachkomēn ✳ fùr mich, mī erbenn ✳ unnd alle die, ✳ so dis sach mag
beruͤrēn, ✳ obbemeldts mins zuͦgebrachttēn guͦtts, ✳ lybdings ,✳ ouch kleinotter ✳ unnd kleydrēn halb ✳ quitt, ✳ ledig ✳ unnd losz, ✳ also das
sy dàrumb ✳ jetz unnd hienach geruͤwigtt ✳ unnd unersuͦchtt sin ✳ unnd belyben, ✳ ouch ich dàhàr an das selb gottshusz dheim
wytter ervodrung, ansprach nach gerechtigkeitt haben ✳ nach fûrnaͤmen, ✳ sunder das selb gottshusz minetthalb ✳ inn allweg
unbeladenn ✳ unnd unangevochtt₎ soͤlle beliben, ✳ ungehindertt des alles, ✳ so ich dawyder ✳ zuͦ hilff, ✳ schirm̄ ✳ unnd handthabung
bruchen, ✳ dàmitt ich das bemellt gottshusz unruͤwigen ✳ unnd ansprechēn moͤchte, ✳ dān ich mich desselben, ✳ ouch aller fûnd,
uszzûg ✳ unnd gevaͤrden, dispensationēn, ✳ ouch geystlichkr unnd waͤlltlicher frygung ✳ unnd fûrsaͤchung, ✳ wie oder usz was
grunds ✳ die uszgebracht ✳ unnd erlanngt moͤchtt₎ werden, ✳ unnd besunder ouch des raͤchtt₎, ✳ so ein gemeīne verzichung àn
vorgang einer sunderbarēn als unnûtz widersprichtt, enntzygēn ✳ unnd begeben hab ✳ alles in guͦttēn truwēn ✳ unnd mitt
hannd unnd gwallt ✳ miner frûnndtschafft gehandlett ✳ unnd volzogenn. ✳ das wir ouch die selben bekaͤnnē ✳ soͤlicherr
gestallt beschaͤchen ✳ unnd dis alles mitt unnserm̄ gûnst, ✳ wûssēn ✳ unnd wyllen beschlossēn sin ✳ unnd dem allem zuͦbestànnd
unnd sycherheitt, ✳ so hab obgenāntte frow Margrett Lyssin ✳ mitt sam̄pt Mathyszen̄ Wiltt, minē eelich₎ gemachell ✳ und
vogtt, ouch in namēn aller miner befrùndtēn ✳ mitt erst gebetten̄ ✳ unnd erbett₎ ✳ denn frowen̄, fûrnamen̄, wyszn̄
Ruͦdolff₎ Frygen̄, ✳ schultheszn̄ zuͦ Mellingenn, ✳ minē lieben hern̄, ✳ das er disen brieff mitt sinē anhangend₎ sygell
verwartt ✳ hatt ✳ unnd zuͦ hannden̄ ✳ des beruͤrtt₎ gottshusz Kùngsfellden geben laszn̄, ✳ des ich mich, obgenan̄tter, bekaͤnn
unnd gethàn, ✳ doch mir, ✳ minēn erben unnd nachkomēn ✳ unnergriff₎ ✳ und an schaden beschechen unnd geben ✳ uff zinsztag,
was des erst tag des brachmanots, nach der geburtt Cristi, unnsers behallters und erloͤszers, im̄ fûnffzechennhundertt₎ zwentzig unnd nund₎ jàr. ✳
Margreth Lissin ✳ des alt₎ Kuͦffers vō Brùgg hùsfròw ✳
verschribùng ✳
oder qù ittantz .
1529 , Juni 1 .
F. Aargau .
✳
sig . frey
1 Jun̄: 1529 .
✳